खौरांगिरिनि सिगाङाव एबिएमसुनि गाहाइ नेहाथारि टाइसन हुसेइनआ फोरमायोदि बिटिआर गोरोबथाया माइन’रिटि हारिनि थाखाय गोजोनथाव नङा। आरो इयुनाव बिटिआर गोरोबथाया मावफुं जायोब्ला बिटिसि ओनसोलाव रायजो जानाय माइन’रिटि माहारिया जेंनाजों बुगिनांगोन होन्नानै गोख्रों अजद दैखाङो । आरो बिटिआर गोरोबथानि कमिसन दाफुंनायाव माइन’रिटि हारिनि सासे सोद्रोमा थिसननांगौमोन । नाथाय थिसनाखै होन्नानै बुङो। बिटिसि ओनसोलाव बर’फोरनि उनाव माइन’रिटि हारियानो बयनिख्रुइबो बांसिन । बिनिखाइनो समान मोन्थाय आरो समान जौगानाया समानै जाफुंसारनांगोन होन्नानै बुङो। खौरांगिरिनि सिगाङाव एबिएमसुनि गाहाइ नेहाथारि टाइसन हुसेइनआ बुंबावयोदि एबिएमसुनि आफादगिरि लाफिकुल इस्लाम अहमेदखौ जिउ फोजोबस्रांनाय दायगिरिखौ दिनैसिमबो सोरखारआ सं दान्नानै दिहुननो हायैआ मोनसे बिजेपि आरो बिपिएफनि खैसार होनानै गोख्रों रावजों सोंखारियो आरो जेब्लासिम लाफिकुल इस्लाम अहमेदखौ जिउ फोजोबस्रांनाय दायगिरिखौ हमनो हाया अब्लासिम गोख्रों सोमावसारगोन होन्नानै हुमखि होदों ।